Saben tanggal 23 Agustus dipunwontenaken fèstival segara wonten ing tlaga Témpé.[2] Acara punika dipunwastani [[Maccera Tappareng utawi upacara kanggé nyucikaken tlaga ingkang dipunwontenaken acara nyembelih lembu ingkang dipumpimpin déning ketua nelayan ingkang wonten atraksi-atraksi wisata ingkang saé sanget.[2] Wonten ing dinten riyaya Fèstival Tlaga Témpé punika, sadaya tiyang ingkang ndhèrèk upacara Maccera Tappareng ngagem busana Bodo (busana adat tiyang Bugis).[2] Acara punika uga dipunramèkaken déning atraksi-atraksi, kadosta lomba prau tradhisional, lomba prau hias, lomba dolanan rakyat (lomba layangan tradhisional, pamilihan anak dara lan kallolona Tanah Wajo), lomba nabuh lesung (padendang), pagelaran musik tradhisional lan tari bissu ingkang dipunmainaken déning para waria, lan pagelaran tradhisional sanès.[2] Nanging sapunika sampun ical, boten kados sapunika, amargi dipunsebabaken wonten ing tlaga témpé punika sampun dipunisi déning spesies ulam sanès amargi restoling ulam mas ingkang kathah sanget.[2]